श्री दुर्गा कवच (हिन्दी में) 


ऋषि मार्कड़य ने पूछा जभी ! 
दया करके ब्रह्माजी बोले तभी !! 


के जो गुप्त मंत्र है संसार में ! 
हैं सब शक्तियां जिसके अधिकार में !! 


हर इक का कर सकता जो उपकार हे ! 
जिसे जपने से बेडा ही पार है !! 


पवित्र कवच दुर्गा बलशाली का ! 
जो हर काम पूरे करे सवाल का !! 


सुनो मार्कडय में समझाता हूं ! 
में नवदुर्गा के नाम बतलाता हूं !! 


कवच की में सुन्दर चोपाई बना ! 
जो अत्यंत हैं गुप्त देयुं बता !! 


नव दुर्गा का कवच यह, पढे जो मन चित लाये ! 
उस पे किसी प्रकार का, कभी कष्ट न आये !! 


कहो जय जय जय महारानी की ! 
जय दुर्गा अष्ट भवानी की !! 


पहली शैलपुत्री कहलावे ! 
दूसरी ब्रह्मचरिणी मन भावे !! 


तीसरी चंद्रघंटा शुभ नाम ! 
चौथी कुश्मांड़ा सुखधाम !! 


पांचवी देवी अस्कंद माता ! 
छटी कात्यायनी विख्याता !! 


सातवी कालरात्रि महामाया ! 
आठवी महागोरी जग जाया !! 


नोवी सिद्धिरात्रि जग जाने ! 
नव दुर्गा के नाम बखाने !! 


महासंकट में बन में रण में ! 
रुप होई उपजे निज तन में !! 


महाविपत्ति में व्योवहार में ! 
मान चाहे जो राज दरबार में !! 


शक्ति कवच को सुने सुनाये ! 
मन कामना सिद्धी नर पाए !! 


चामुंडा है प्रेत पर, वेष्णवी गरुड़ सवार ! 
बेल चढी महेश्वरी, हाथ लिए हथियार !! 


कहो जय जय जय महारानी की ! 
जय दुर्गा अष्ट भवानी की !! 


हंस सवारी वारही की! 
मोर चढी दुर्गा कुमारी !! 


लक्ष्मी देवी कमल असीना ! 
ब्रह्मी हंस चढी ले वीणा !! 


ईश्वरी सदा बैल सवारी ! 
भक्तन की करती रखवारी !! 


शंख चक्र शक्ति त्रिशुला ! 
हल मूसल कर कमल के फूला !! 


दैत्य नाश करने के कारन! 
रुप अनेक किन्हें धारण !! 


बार बार में सीस नवाऊं ! 
जगदम्बे के गुण को गाऊं !! 


कष्ट निवारण बलशाली मां! 
दुष्ट संहारण महाकाली माँ !! 


कोटी कोटी माता प्रणाम ! 
पूरण की जो मेरे काम !! 


दया करो बलशालिनी, दास के कष्ट मिटाओ! 
चमन की रक्षा को सदा, सिंह चढी माँ आओ !! 


कहो जय जय जय महारानी की ! 
जय दुर्गा अष्ट भवानी की !! 


अग्नि से अग्नि देवता ! 
पूरब दिशा में येंदरी !! 


दक्षिण में वाराही मेरी ! 
नैविधी में खडग धारिणी !! 


वायु से माँ मृग वाहिनी ! 
पश्चिम में देवी वारुणी !! 


उत्तर में माँ कौमारी जी! 
ईशान में शूल धारिणी !! 


ब्रहामानी माता अर्श पर ! 
माँ वैष्णवी इस फर्श पर !! 


चामुंडा दसों दिशाओं में, हर कष्ट तुम मेरा हरो ! 
संसार में माता मेरी, रक्षा करो रक्षा करो !! 


सन्मुख मेरे देवी जया ! 
पाछे हो माता विजैया !! 


अजीता खड़ी बाएं मेरे ! 
अपराजिता दायें मेरे !! 


नवज्योतिनी माँ शिवांगी ! 
माँ उमा देवी सिर की ही !! 


मालाधारी ललाट की, और भ्रुकुटी कि यशर्वथिनी ! 
भ्रुकुटी के मध्य त्रेनेत्रायम्‌ घंटा दोनो नासिका !! 


काली कपोलों की कर्ण, मूलों की माता शंकरी ! 
नासिका में अंश अपना, माँ सुगंधा तुम धरो !! 
संसार में माता मेरी, रक्षा करो रक्षा करो !! 


ऊपर वाणी के होठों की ! 
माँ चन्द्रकी अमृत करी !! 


जीभा की माता सरस्वती ! 
दांतों की कुमारी सती !! 


इस कठ की माँ चंदिका ! 
और चित्रघंटा घंटी की !! 
कामाक्षी माँ ढोढी की ! 

माँ मंगला इस बनी की !! 


ग्रीवा की भद्रकाली माँ ! 
रक्षा करे बलशाली माँ !! 


दोनो भुजाओं की मेरे, रक्षा करे धनु धारनी ! 
दो हाथों के सब अंगों की, रक्षा करे जग तारनी !! 


शुलेश्वरी, कुलेश्वरी, महादेवी शोक विनाशानी ! 
जंघा स्तनों और कन्धों की, रक्षा करे जग वासिनी !! 


हृदय उदार और नाभि की, कटी भाग के सब अंग की ! 
गुम्हेश्वरी माँ पूतना, जग जननी श्यामा रंग की !! 


घुटनों जन्धाओं की करे, रक्षा वो विंध्यवासिनी ! 
टकखनों व पावों की करे, रक्षा वो शिव की दासनी !! 


रक्‍त मांस और हड्डियों से, जो बना शरीर ! 
आतों और पित वात में, भरा अग्न और नीर !! 


बल बुद्धि अंहकार और, प्राण ओ पाप समान ! 
सत रज तम के गुणों में, फँसी है यह जान !! 


धार अनेकों रुप ही, रक्षा करियो आन ! 
तेरी कृपा से ही माँ, चमन का हे कल्याण !! 


आयु यश और कीर्ति धन, सम्पति परिवार ! 
ब्रह्मणी और लक्ष्मी, पार्वती जग तार !! 


विद्या दे माँ सरस्वती, सब सुखों की मूल ! 
दुष्टो से रक्षा करो, हाथ लिए त्रिशूल !! 


भैरवी मेरी भार्या की, रक्षा करो हमेश ! 
मान राज दरबार में, देवें सदा नरेश !! 


यात्रा में दुःख कोई न, मेरे सिर पर आये | 
कवच तुम्हारा हर जगह, मेरी करे सहाए !! 


है जग जननी कर दया, इतना दो वरदान ! 
लिखा तुम्हारा कवच यह, पढे जो निश्चय मान !! 


मन वांछित फल पाए वो, मंगल मोड़ बसाए ! 
कवच तुम्हारा पढ़ते ही, नवनिधि घर मे आये !! 


ब्रह्माजी बोले सुनो मार्कड़य ! 
यह दुर्गा कवच मैंने तुमको सुनाया !! 


रहा आज तक था गुप्त भेद सारा ! 
जगत की भलाई को मैंने बताया !! 


सभी शक्तियां जग की करके एकत्रित ! 
है मिट्टी की देह को इसे जो पहनाया !! 


चमन जिसने श्रद्धा से इसको पढ़ा जो ! 
सुना तो भी मुह माँगा वरदान पाया !! 


जो संसार में अपने मंगल को चाहे ! 
तो हरदम कवच यही गाता चला जा !! 


बियाबान जंगल दिशाओं दशों में ! 
तू शक्ति की जय जय मनाता चला जा !! 


तूजल में तू थल में तू अग्नि पवन में | 
कवच पहन कर मुस्कुराता चला जा !! 


निडर हो विचर मन जहाँ तेरा चाहे ! 
चमन पाव आगे बढ़ता चला जा !! 


तेरा मान धन धान्य इससे बढेगा ! 
तू श्रद्धा से दुर्गा कवच को जो गाए !! 


यही मंत्र यन्त्र यही तंत्र तेरा ! 
यही तेरे सिर से हर संकट हटायें !! 


यही भूत और प्रेत के भय का नाशक ! 
यही कवच श्रद्धा व भक्ति बढ़ाये !! 


इसे निसदिन श्रद्धा से पढ़ कर ! 
जो चाहे तो मुह माँगा वरदान पाए !! 


इस स्तुति के पाठ से पहले कवच पढे ! 
कृपा से आधी भवानी की, बल और बुद्धि बढे !! 


श्रद्धा से जपता रहे, जगदम्बे का नाम ! 
सुख भोगे संसार में, अंत मुक्ति सुखधाम !! 


कृपा करो मातेश्वरी, बालक चमन नादा ! 


तेरे दर पर आ गिरा, करो मैया कल्याण !! 
।। जय माता दी !! 


श्री दुर्गा कवच संस्कृत में नीचे पढ़े 





अथ देव्याः कवचम्‌ | 


३% अस्य श्रीचण्डीकवचस्य ब्रह्मा ऋषिः, अनुष्टुप्‌ छन्दः, चामुण्डा देवता, 
अङ्गन्यासोक्तमातरो बीजम्‌, दिग्बन्धदेवतास्तत्त्वम्‌, श्रीजगदम्बाप्रीत्यर्थे 
सप्तशतीपाठाङ्गत्वेन जपे विनियोगः । 


3७ नमश्चण्डिकायै॥ 
मार्कण्डेय उवाच 
३ यद्गुह्यं परमं लोके सर्वरक्षाकरं नृणाम्‌। 
यन्न कस्यचिदाख्यातं तन्मे ब्रूहि पितामह॥ १॥ 
ब्रह्मोवाच 

अस्ति गुह्यतमं विप्र सर्वभूतोपकारकम्‌। 
देव्यास्तु कवचं पुण्यं तच्छ्णुष्व महामुने॥ २॥ 
प्रथमं शैलपुत्री च द्वितीयं ब्रह्मचारिणी । 
तृतीयं चन्द्रघण्टेति कूष्माण्डेति चतुर्थकम्‌॥ ३॥ 
पञ्चमं स्कन्दमातेति षष्ठं कात्यायनीति च। 
सप्तमं कालरात्रीति महागौरीति चाष्टमम्‌॥ ४॥ 

३ चण्डिका देवीको नमस्कार है। 

मार्कण्डेयजीने कहा--पितामह! जो इस संसारमें परम गोपनीय तथा 
मनुष्योंको सब प्रकारसे रक्षा करनेवाला है और जो अबतक आपने दूसरे 
किसीके सामने प्रकट नहीं किया हो, ऐसा कोई साधन मुझे बताइये॥ १॥ 

ब्रह्माजी बोले--ब्रह्मन्‌! ऐसा साधन तो एक देवीका कवच ही है, जो 
गोपनीयसे भी परम गोपनीय, पवित्र तथा सम्पूर्ण प्राणियोंका उपकार करनेवाला 


है। महामुने! उसे श्रवण करो॥ २॥ देवीकी नौ मूर्तियाँ हैं, जिन्हें “नवदुर्गा' 
कहते हैं। उनके पृथक्‌-पृथक्‌ नाम बतलाये जाते हैं। प्रथम नाम शैलपुत्री * 


* गिरिराज हिमालयको पुत्री 'पार्वतीदेवी'। यद्यपि ये सबकी अधीश्वरी हैं, 


२० * श्रीदुर्गासप्तशत्याम्‌ * 


नवमं सिद्धिदात्री च नवदुर्गाः प्रकोर्तिताः । 
उक्तान्येतानि नामानि ब्रह्मणैव महात्मना॥ ५॥ 
अग्निना दह्यमानस्तु शत्रुमध्ये गतो रणे। 
विषमे दुर्गमे चैव भयार्ताः शरणं गताः॥ ६॥ 


है। दूसरी मूर्तिका नाम ब्रह्मचारिणी है। तीसरा स्वरूप चन्द्रघण्टा के नामसे 
प्रसिद्ध है। चौथी मूर्तिको कूष्माण्डार कहते हैं। पाँचवीं दुर्गाका नाम 
स्कन्दमाता“ है। देवीके छठे रूपको कात्यायनी^ कहते हैं। सातवाँ कालरात्रि^ 
और आठवाँ स्वरूप महागौरी के नामसे प्रसिद्ध है। नवीं दुर्गाका नाम 
सिद्धिदात्री- है। ये सब नाम सर्वज्ञ महात्मा वेदभगवान्के द्वारा ही प्रतिपादित 
हुए हैं॥ ३--५॥ जो मनुष्य अग्निमें जल रहा हो, रणभूमिमें शत्रुओंसे 
घिर गया हो, विषम संकटमें फॅस गया हो तथा इस प्रकार भयसे आतुर 
होकर जो भगवती दुर्गाको शरणमें प्राप्त हुए हों, उनका कभी कोई अमंगल 
नहीं होता। युद्धके समय संकटमें पड़नेपर भी उनके ऊपर कोई विपत्ति नहीं 


तथापि हिमालयको तपस्या और प्रार्थनासे प्रसन्न हो कृपापूर्वक उनको पुत्रीके रूपमें प्रकट हुई । 
यह बात पुराणांमें प्रसिद्ध है। १. ब्रह्म चारयितुं शीलं यस्याः सा ब्रह्मचारिणी सच्चिदानन्दमय 
ब्रह्मस्वरूपको प्राप्ति कराना जिनका स्वभाव हो, वे 'ब्रह्मचारिणी' हैं। २. चन्द्र: घण्टायां यस्याः 
सा- आह्नादकारी चन्द्रमा जिनकी घण्टामें स्थित हाँ, उन देवीका नाम 'चन्द्रघण्टा' है। 
३. कुत्सितः ऊष्मा कूष्मा- त्रिविधतापयुतः संसारः, स अण्डे मांसपेश्यामुदररूपायां यस्याः सा 
कूष्माण्डा। अर्थात्‌ त्रिविध तापयुक्त संसार जिनके उदरमें स्थित है, वे भगवती 'कूष्माण्डा' 
कहलाती हैं। ४. छान्दोग्यश्रुतिके अनुसार भगवतीको शक्तिसे उत्पन्न हुए सनत्कुमारका नाम 
स्कन्द है । उनकी माता होनेसे वे 'स्कन्दमाता' कहलाती हैं । ५. देवताओंका कार्य सिद्ध 
करनेके लिये देवी महर्षि कात्यायनके आश्रमपर प्रकट हुई और महर्षिने उन्हें अपनी कन्या 
माना; इसलिये ' कात्यायनी ' नामसे उनकी प्रसिद्धि हुई । ६. सबको मारनेवाले कालकी भी रात्रि 
(विनाशिका) होनेसे उनका नाम 'कालरात्रि' है । ७. इन्होंने तपस्याद्वारा महान्‌ गौरवर्ण प्राप्त 
किया था, अतः ये महागौरी कहलायीं । ८. सिद्धि अर्थात्‌ मोक्षको देनेवाली होनेसे उनका नाम 
“सिद्धिदात्री ' है। 


*देव्या: कवचम्‌ + २१ 


न तेषां जायते किंचिदशुभं रणसंकटे। 
नापदं तस्य पश्यामि शोकदुःखभयं न हि॥ ७॥ 
यैस्तु भक्त्या स्मृता नूनं तेषां वृद्धिः प्रजायते। 
ये त्वां स्मरन्ति देवेशि रक्षसे तान्न संशयः॥ ८ ॥ 
प्रेतसंस्था तु चामुण्डा वाराही महिषासना । 
ऐन्द्री गजसमारूढा वैष्णवी गरुडासना॥ ९ ॥ 
माहेश्वरी वृषारूढा कौमारी शिखिवाहना। 
लक्ष्मीः पद्मासना देवी पदाहस्ता हरिप्रिया॥ १०॥ 
श्वेतरूपधरा देवी ईश्वरी वृषवाहना। 
ब्राह्मी हंससमारूढा सर्वाभरणभूषिता॥ १९॥ 
इत्येता मातरः सर्वाः सर्वयोगसमन्विताः । 
नानाभरणशोभाढ्या नानारत्ोपशोभिताः॥ १२॥ 


दिखायी देती। उन्हें शोक, दुःख और भयको प्राप्ति नहीं होती॥ ६-७॥ 

जिन्होंने भक्तिपूर्वक देवीका स्मरण किया है, उनका निश्चय ही अभ्युदय 
होता है। देवेश्वरि जो तुम्हारा चिन्तन करते हैं, उनकी तुम निःसन्देह रक्षा करती 
हो॥ ८॥ चामुण्डादेवी प्रेतपर आरूढ़ होती हैं। वाराही भेंसेपर सवारी करती हैं । 
ऐन्द्रीका वाहन ऐरावत हाथी है। बैष्णवीदेवी गरुडपर ही आसन जमाती हैं॥ ९॥ 
माहेश्वरी वृषभपर आरूढ़ होती हैं। कौमारीका वाहन मयूर है। भगवान्‌ विष्णुको 
प्रियतमा लक्ष्मीदेवी कमलके आसनपर विराजमान हैं और हाथोंमें कमल धारण 
किये हुए हैं॥ १०॥ वृषभपर आरूढ़ ईश्वरीदेवीने श्वेत रूप धारण कर रखा 
है। ब्राह्मीदेवी हंसपर बैठी हुई हैं और सब प्रकारके आभूषणोंसे विभूषित 
हैं॥ ११॥ इस प्रकार ये सभी माताएँ सब प्रकारकी योगशक्तियोंसे सम्पन्न हैं। 
इनके सिवा और भी बहुत-सी देवियाँ हैं, जो अनेक प्रकारके आभूषणोंकी 
शोभासे युक्त तथा नाना प्रकारके रत्नोंसे सुशोभित हैं॥ १२॥ 


२२ * श्रीदुर्गासप्तशत्याम्‌ * 


दृश्यन्ते रथमारूढा देव्यः क्रोधसमाकुलाः | 
शङ्कं चक्रं गदां शक्तिं हलं च मुसलायुधम्‌॥ १३॥ 
खेटकं तोमरं चैव परशुं पाशमेव च। 
कुन्तायुधं त्रिशूलं च शाङ्गमायुधमुत्तमम्‌॥ १४॥ 
दैत्यानां देहनाशाय भक्तानामभयाय च। 
धारयन्त्यायुधानीत्थं देवानां च हिताय वै॥ १५॥ 
नमस्तेऽस्तु महारौद्रे महाघोरपराक्रमे। 
महाबले महोत्साहे महाभयविनाशिनि॥ १६॥ 
त्राहि मां देवि दुष्प्रेक्ष्ये शत्रूणां भयवर्धिनि। 
प्राच्यां रक्षतु मामैन्द्री आग्नेय्यामग्निदेवता॥ १७॥ 
दक्षिणेऽवतु वाराही नैऋत्यां खड्गधारिणी। 
प्रतीच्यां वारुणी रक्षेद्‌ वायव्यां मृगवाहिनी ॥ १८॥ 

ये सम्पूर्ण देवियाँ क्रोधमें भरी हुई हैं और भक्तोंकी रक्षाके लिये रथपर 
बैठी दिखायी देती हैं। ये शंख, चक्र, गदा, शक्ति, हल और मुसल, खेटक 
और तोमर, परशु तथा पाश, कुन्त और त्रिशूल एवं 
उत्तम शार्ङ्गधनुष आदि अस्त्र-शस्त्र अपने हाथोंमें धारण करती हैं। दैत्योंके 
शरीरका नाश करना, भक्तोंको अभयदान देना और देवताओंका कल्याण 
करना-यही उनके शस्त्र-धारणका उद्देश्य है॥ १३- १५॥ [कवच आरम्भ 
करनेके पहले इस प्रकार प्रार्थना करनी चाहिये- ] महान्‌ रौद्ररूप, अत्यन्त घोर 
पराक्रम, महान्‌ बल और महान्‌ उत्साहवाली देवि! तुम महान्‌ भयका नाश 
करनेवाली हो, तुम्हें नमस्कार है॥ १६॥ तुम्हारी ओर देखना भी कठिन है। 
शत्रुओंका भय बढानेवाली जगदम्बिके! मेरी रक्षा करो। 

पूर्व दिशामें एन्द्री (इन्द्रशक्ति) मेरी रक्षा करे। अग्निकोणमें अग्निशक्ति, 
दक्षिण दिशामें वाराही तथा नैऋत्यकोणमें खड्गधारिणी मेरी रक्षा करे। 
पश्चिम दिशामें वारुणी और वायव्यकोणमें मृगपर सवारी करनेवाली देवी मेरी 
रक्षा करे ॥ १७-१८॥ 


*देव्या: कवचम्‌ + २३ 


उदीच्यां पातु कौमारी ऐशान्यां शूलधारिणी । 
ऊर्ध्वं ब्रह्माणि मे रक्षेदधस्ताद्‌ वैष्णवी तथा॥ १९॥ 
एवं दश दिशो रक्षेच्चामुण्डा शववाहना। 
जया मे चाग्रतः पातु विजया पातु पृष्ठतः॥ २०॥ 
अजिता वामपार्श्वे तु दक्षिणे चापराजिता। 
शिखामुद्योतिनी रक्षेदुमा मूर्ध्नि व्यवस्थिता॥ २९॥ 
मालाधरी ललाटे च भ्रुवौ रक्षेद्‌ यशस्विनी। 
त्रिनेत्रा च भ्रुवोर्मध्ये यमघण्टा च नासिके॥ २२॥ 
शट्डिनी चक्षुषोर्मध्ये श्रोत्रयोद्वारवासिनी। 
कपोलौ कालिका रक्षेत्कर्णमूले तु शांकरी॥ २३॥ 
नासिकायां सुगन्धा च उत्तरोष्ठे च चचिका। 
अधरे चामृतकला जिह्वायां च सरस्वती॥ २४॥ 


उत्तर दिशामें कौमारी और ईशान-कोणमें शूलधारिणीदेवी रक्षा करे। 
ब्रह्माणि! तुम ऊपरको ओरसे मेरी रक्षा करो और वैष्णवीदेवी नीचेको 
ओरसे मेरी रक्षा करे॥ १९॥ इसी प्रकार शवको अपना वाहन बनानेवाली 
चामुण्डादेवी दसों दिशाओंमें मेरी रक्षा करे। 

जया आगेसे और विजया पीछेकी ओरसे मेरी रक्षा करे॥ २०॥ वामभागमें 
अजिता और दक्षिणभागमें अपराजिता रक्षा करे। उद्योतिनी शिखाकी रक्षा करे | 
उमा मेरे मस्तकपर विराजमान होकर रक्षा करे॥ २१॥ ललाटमें मालाधरी 
रक्षा करे और यशस्विनीदेबी मेरी भौंहोंका संरक्षण करे। भौंहोंके मध्यभागमें 
त्रिनेत्रा और नथुनोंकी यमघण्टादेवी रक्षा करे॥ २२॥ दोनों नेत्रोंके मध्यभागमें 
शंखिनी और कानोंमें द्वारवासिनी रक्षा करे। कालिकादेवी कपोलोंको तथा 
भगवती शांकरी कानोंके मूलभागको रक्षा करे॥ २३॥ नासिकामें सुगन्धा और 
ऊपरके ओठमें चचिकादेवी रक्षा करे। नीचेके ओठमें अमृतकला तथा जिह्लामें 
सरस्वतीदेवी रक्षा करे॥ २४॥ 


२४ * श्रीदुर्गासप्तशत्याम्‌ * 


दन्तान्‌ रक्षतु कौमारी कण्ठदेशे तु चण्डिका। 
घण्टिकां चित्रघण्टा च महामाया च तालुके॥ २५॥ 
कामाक्षी चिबुकं रक्षेद्‌ वाचं मे सर्वमङ्गला । 
ग्रीवायां भद्रकाली च पृष्ठवंशे धनुर्धरी॥ २६॥ 
नीलग्रीवा बहिःकण्ठे नलिकां नलकूबरी। 
स्कन्धयोः खड्गिनी रक्षेद्‌ बाहू मे वज्रधारिणी ॥ २७॥ 
हस्तयोर्दण्डिनी रक्षेदम्बिका चाङ्गुलीषु च। 
नखाञ्छूलेश्वरी रक्षेत्कुक्षौ रक्षेत्कुलेश्वरी॥ २८॥ 
स्तनौ रक्षेन्महादेवी मनः शोकविनाशिनी। 
हृदये ललिता देवी उदरे शूलधारिणी॥ २९॥ 
नाभौ च कामिनी रक्षेद्‌ गुह्यां गुह्योशवरी तथा । 
पूतना कामिका मेढ गुदे महिषवाहिनी॥ ३०॥ 

कौमारी दाँतोंकी और चण्डिका कण्ठप्रदेशकी रक्षा करे। चित्रघण्टा गलेकी 
घाँटीकी और महामाया तालुमें रहकर रक्षा करे॥ २५॥ कामाक्षी ठोढ़ीकी और 
सर्वमंगला मेरी वाणीको रक्षा करे। भद्रकाली ग्रीवामें और धनुर्धरी पृष्ठवंश 
(मेरुदण्ड)-में रहकर रक्षा करे॥ २६॥ कण्ठके बाहरी भागमें नीलग्रीवा और 
कण्ठको नलीमें नलकूबरी रक्षा करे। दोनों कंधोंमें खड्गिनी और मेरी दोनों 
भुजाओंको वज्रधारिणी रक्षा करे॥ २७॥ दोनों हाथोंमें दण्डिनी और अंगुलियोंमें 
अम्बिका रक्षा करे। शूलेश्वरी नखोंको रक्षा करे। कुलेश्वरी कुक्षि (पेट)-में 
रहकर रक्षा करे॥ २८॥ 

महादेवी दोनों स्तनोंको और शोकविनाशिनीदेवी मनको रक्षा करे। 
ललितादेवी हृदयमें और शूलधारिणी उदरमें रहकर रक्षा करे॥ २९॥ नाभिमें 


कामिनी और गुह्यमभागको गुह्येश्वरी रक्षा करे। पूतना और कामिका लिंगको 
और महिषवाहिनी गुदाको रक्षा करे॥ ३०॥ 


*टेव्या: कवचम्‌ + २५ 


कट्यां भगवती रक्षेज्जानुनी विन्ध्यवासिनी । 
जङ्घे महाबला रक्षेत्सर्वकामप्रदायिनी॥ ३९॥ 
गुल्फयोर्नारसिंही च पादपृष्ठे तु तेजसी। 
पादाङ्गुलीषु श्री रक्षेत्पादाधस्तलवासिनी॥ ३२॥ 
नखान्‌ दंष्ट्राकराली च केशांश्चैवोर्ध्वकेशिनी। 
रोमकूपेषु कौबेरी त्वचं वागीश्वरी तथा॥ ३३॥ 
रक्तमज्जावसामांसान्यस्थिमेदांसि पार्वती। 
अन्त्राणि कालरात्रिश्च पित्तं च मुकुटेश्वरी॥ ३४॥ 
पद्मावती पद्मकोशे कफे चूडामणिस्तथा। 
ज्वालामुखी नखज्वालामभेद्या सर्वसंधिषु ॥ ३५ ॥ 
शुक्रं ब्रह्माणि मे रक्षेच्छायां छत्रेश्वरी तथा । 
अहंकारं मनो बुद्धिं रक्षेन्मे धर्मधारिणी॥ ३६॥ 
भगवती कटिभागमें और विन्ध्यवासिनी घुटनोंकी रक्षा करे। सम्पूर्ण 
कामनाओंको देनेवाली महाबलादेवी दोनों पिण्डलियोंको रक्षा करे॥३१॥ 
नारसिंही दोनों घुट्टियोंकी और तैजसीदेवी दोनों चरणोंके पृष्ठभागकी रक्षा करे। 
श्रीदेवी पैरोंको अंगुलियोंमें और तलवासिनी पैरॉके तलुओंमें रहकर रक्षा 
करे॥ ३२॥ अपनी दाढ़ोंके कारण भयंकर दिखायी देनेवाली दंष्ट्राकरालीदेवी 
नखोंकी और ऊर्ध्वकेशिनीदेवी केशोंको रक्षा करे। रोमावलियोंके छिद्रोंमें कौबेरी 
और त्वचाकी वागीश्वरीदेवी रक्षा करे॥ ३३॥ पार्वतीदेवी रक्त, मज्जा, वसा, 
मांस, हड्डी और मेदकी रक्षा करे। आँतोंकी कालरात्रि और पित्तकी मुकुटेश्वरी 
रक्षा करे॥ ३४॥ मूलाधार आदि कमल-कोशोंमें पद्मावतीदेबी और कफमें 
चूडामणिदेवी स्थित होकर रक्षा करे। नखके तेजकी ज्वालामुखी रक्षा करे | 
जिसका किसी भी अस्त्रसे भेदन नहीं हो सकता, वह अभेद्यादेवी शरीरको 
समस्त संधियोंमें रहकर रक्षा करे॥ ३५॥ 


ब्रह्माणि! आप मेरे वीर्यकी रक्षा करें। छत्रेश्वरी छायाकी तथा धर्मधारिणी- 
देवी मेरे अहंकार, मन और बुद्धिकी रक्षा करे॥ ३६॥ 


२६ * श्रीदुर्गासप्तशत्याम्‌ * 


प्राणापानौ तथा व्यानमुदानं च समानकम्‌। 
वञ्चहस्ता च मे रक्षेत्प्राणं कल्याणशोभना॥ ३७॥ 
रसे रूपे च गन्धे च शब्दे स्पर्श च योगिनी । 
सत्त्वं रजस्तमश्चेव रक्षेन्नारायणी सदा॥ ३८॥ 
आयू रक्षतु वाराही धर्म रक्षतु वैष्णवी। 
यशः कीर्ति च लक्ष्मीं च धनं विद्यां च चक्रिणी ॥ ३९॥ 
गोत्रमिन्द्राणि मे रक्षेत्पशून्मे रक्ष चण्डिके । 
पुत्रान्‌ रक्षेन्महालक्ष्मीर्भार्या रक्षतु भेरवी॥ ४०॥ 
पन्थानं सुपथा रक्षेन्मार्गं क्षेमकरी तथा। 
राजद्वारे महालक्ष्मीर्विजया सर्वतः स्थिता॥ ४१॥ 
रक्षाहीनं तु यत्स्थानं वर्जितं कवचेन तु। 
तत्सर्वं रक्ष मे देवि जयन्ती पापनाशिनी॥ ४२॥ 


हाथमें वज्र धारण करनेवाली वज्रहस्तादेवी मेरे प्राण, अपान, व्यान, उदान 
और समान वायुको रक्षा करे कल्याणसे शोभित होनेवाली भगवती कल्याणशोभना 
मेरे प्राणको रक्षा करे॥ ३७॥ रस, रूप, गन्ध, शब्द और स्पर्श इन विषयोंका 
अनुभव करते समय योगिनीदेवी रक्षा करे तथा सत्त्वगुण, रजोगुण और 
तमोगुणको रक्षा सदा नारायणीदेवी करे॥ ३८॥ वाराही आयुको रक्षा करे। 
वैष्णवी धर्मकी रक्षा करे तथा चक्रिणी (चक्र धारण करनेवाली )-देवी यश, 
कीर्ति, लक्ष्मी, धन तथा विद्याको रक्षा करे॥ ३९॥ इन्द्राणि! आप मेरे गोत्रकी 
रक्षा करें। चण्डिके ! तुम मेरे पशुओंको रक्षा करो। महालक्ष्मी पुत्रोंकी रक्षा करे 
और भैरवी पत्नीको रक्षा करे॥ ४०॥ मेरे पथकी सुपथा तथा मार्गको क्षेमकरी 
रक्षा करे। राजाके दरबारमें महालक्ष्मी रक्षा करे तथा सब ओर व्याप्त रहनेवाली 
विजयादेवी सम्पूर्ण भयोंसे मेरी रक्षा करे॥ ४१॥ 
देवि! जो स्थान कवचमें नहीं कहा गया है, अतएव रक्षासे रहित है, वह सब 
तुम्हारे द्वारा सुरक्षित हो; क्योंकि तुम विजयशालिनी और पापनाशिनी हो॥ ४२॥ 


*देव्या: कवचम्‌ + २७ 


पदमेकं न गच्छेत्तु यदीच्छेच्छुभमात्मनः। 
कवचेनावृतो नित्यं यत्र यत्रैव गच्छति॥ ४३॥ 
तत्र तत्रार्थलाभश्च विजयः सार्वकामिकः । 
यं यं चिन्तयते कामं तं तं प्राप्नोति निश्चितम्‌। 
परमैश्वर्यमतुलं प्राप्स्यते भूतले पुमान्‌॥ ४४॥ 
निर्भयो जायते मर्त्यः संग्रामेष्वपराजितः। 
त्रैलोक्ये तु भवेत्पूज्यः कवचेनावृतः पुमान्‌॥ ४५॥ 
इदं तु देव्याः कवचं देवानामपि दुर्लभम्‌। 
यः पठेत्प्रयतो नित्यं त्रिसन्ध्यं श्रद्धयान्वितः॥ ४६॥ 
दैबी कला भवेत्तस्य त्रैलोक्येष्वपराजितः। 
जीवेद्‌ वर्षशतं साग्रमपमृत्युविवजितः॥ ४७॥ 


यदि अपने शरीरका भला चाहे तो मनुष्य बिना कवचके कहीं एक पग 
भी न जाय-कवचका पाठ करके ही यात्रा करे। कवचके द्वारा सब ओरसे 
सुरक्षित मनुष्य जहाँ-जहाँ भी जाता है, वहाँ-वहाँ उसे धन-लाभ होता है तथा 
सम्पूर्ण कामनाओंको सिद्धि करनेवाली विजयको प्राप्ति होती है। वह जिस- 
जिस अभीष्ट वस्तुका चिन्तन करता है, उस-उसको निश्चय ही प्राप्त कर 
लेता है। वह पुरुष इस पृथ्वीपर तुलनारहित महान्‌ ऐश्वर्यका भागी होता 
है ॥ ४३-४४॥ कवचसे सुरक्षित मनुष्य निर्भय हो जाता है। युद्धमें उसकी 
पराजय नहीं होती तथा वह तीनों लोकोंमें पूजनीय होता हे ॥ ४५॥ देवीका यह 
कवच देवताओंके लिये भी दुर्लभ है। जो प्रतिदिन नियमपूर्वक तीनों संध्याओंके 
समय श्रद्धाके साथ इसका पाठ करता है, उसे दैवी कला प्राप्त होती है 
तथा वह तीनों लोकोंमें कहीं भी पराजित नहीं होता। इतना ही नहीं, वह 
अपमृत्युसे* रहित हो सौसे भी अधिक वर्षोतक जीवित रहता है॥ ४६-४७॥ 

* अकाल-मृत्यु अथवा अग्नि, जल, बिजली एवं सर्प आदिसे होनेवाली 
मृत्युको ' अपमृत्यु' कहते हैं । 


२८ * श्रीदुर्गासप्तशत्याम्‌ * 


नश्यन्ति व्याधयः सर्वे लूताविस्फोटकादयः । 
स्थावरं जडुमं चैव कृत्रिमं चापि यद्विषम्‌॥ ४८॥ 
अभिचाराणि सर्वाणि मन्त्रयन्त्राणि भूतले । 
भूचराः खेचराश्चैव जलजाश्चोपदेशिकाः॥ ४९॥ 
सहजा कुलजा माला डाकिनी शाकिनी तथा। 
अन्तरिक्षचरा घोरा डाकिन्यश्च महाबलाः ॥ ५०॥ 
ग्रहभूतपिशाचाश्च यक्षगन्धर्वराक्षसाः। 
ब्र्मराक्षसवेतालाः कूष्माण्डा भेरवादयः॥ ५९॥ 
नश्यन्ति दर्शनात्तस्य कवचे हृदि संस्थिते। 
मानोन्नतिर्भवेद्‌ राज्ञस्तेजोवृद्धिकरं परम्‌॥ ५२॥ 


मकरी, चेचक और कोढ़ आदि उसकी सम्पूर्ण व्याधियाँ नष्ट हो जाती हैं । 
कनेर, भाँग, अफीम, धतूरे आदिका स्थावर विष, साँप और बिच्छू आदिके 
काटनेसे चढा हुआ जंगम विष तथा अहिफेन और तेलके संयोग आदिसे 
बननेवाला कृत्रिम विषये सभी प्रकारके विष दूर हो जाते हैं, उनका कोई 
असर नहीं होता॥ ४८॥ इस पृथ्वीपर मारण-मोहन आदि जितने आभिचारिक 
प्रयोग होते हैं तथा इस प्रकारके जितने मन्त्र-यन्त्र होते हैं, वे सब इस कवचको 
हृदयमें धारण कर लेनेपर उस मनुष्यको देखते ही नष्ट हो जाते हैं। ये ही नहीं, 
पृथ्वीपर विचरनेवाले ग्रामदेवता, आकाशचारी देवविशेष, जलके सम्बन्धसे 
प्रकट होनेवाले गण, उपदेशमात्रसे सिद्ध होनेवाले निम्नकोटिके देवता, अपने 
जन्मके साथ प्रकट होनेवाले देवता, कुलदेवता, माला (कण्ठमाला आदि), 
डाकिनी, शाकिनी, अन्तरिक्षमें विचरनेवाली अत्यन्त बलवती भयानक डाकिनियाँ, 
ग्रह, भूत, पिशाच, यक्ष, गन्धर्व, राक्षस, ब्रह्मराक्षस, बेताल, कूष्माण्ड और भैरव 
आदि अनिष्टकारक देवता भी हृदयमें कवच धारण किये रहनेपर उस मनुष्यको 
देखते ही भाग जाते हैं। कवचधारी पुरुषको राजासे सम्मान-वृद्धि प्राप्त होती 
है। यह कवच मनुष्यके तेजको वृद्धि करनेवाला और उत्तम है॥ ४९-५२॥ 


*टेव्या: कवचम्‌ + २९ 


यशसा वर्धते सोऽपि कीर्तिमण्डितभूतले। 
जपेत्सप्तशतीं चण्डीं कृत्वा तु कवचं पुरा॥ ५३॥ 


यावद्भूमण्डलं धत्ते सशैलवनकाननम्‌ । 
तावत्तिष्ठति मेदिन्यां संततिः पुत्रपौत्रिको॥ ५४॥ 


देहान्ते परमं स्थानं यत्सुरैरपि दुर्लभम्‌। 
प्राप्नोति पुरुषो नित्यं महामायाप्रसादतः ॥ ५५॥ 


लभते परमं रूपं शिवेन सह मोदते॥ ३०॥ ५६॥ 
इति देव्याः कवचं सम्पूर्णम्‌ । 


कवचका पाठ करनेवाला पुरुष अपनी कीर्तिसे विभूषित भूतलपर अपने 
सुयशके साथ-साथ वृद्धिको प्राप्त होता है। जो पहले कवचका पाठ करके 
उसके बाद सप्तशती चण्डीका पाठ करता है, उसको जबतक वन, पर्वत और 
काननोंसहित यह पृथ्वी टिकी रहती है, तबतक यहाँ पुत्र-पौत्र आदि 
संतानपरम्परा बनी रहती है॥ ५३-५४॥ फिर देहका अन्त होनेपर वह पुरुष 
भगवती महामायाके प्रसादसे उस नित्य परमपदको प्राप्त होता है, जो देवताओंके 
लिये भी दुर्लभ है॥ ५५॥ वह सुन्दर दिव्य रूप धारण करता और कल्याणमय 
शिवके साथ आनन्दका भागी होता है॥ ५६॥ 


